ЖОГОРКУ ЕВРАЗИЯЛЫК ЭКОНОМИКАЛЫК
КЕҢЕШ


ТЕСКЕМЕ

2023-жылдын «25» декабры	№ 7		         Санкт-Петербург шаары


Евразия экономикалык бирлигинин мүчө мамлекеттеринин биргелештирүүгө тийиш болгон табигый монополиялар чөйрөсүндөгү ченемдик укуктук актылары жөнүндө

Евразия экономикалык бирлигинин мүчө мамлекеттеринин (мындан ары – мүчө мамлекеттер) табигый монополиялар чөйрөсүндөгү мыйзамдарын шайкеш келтирүү максатында:
1. Мүчө мамлекеттер өздөрүнүн мыйзамдарына өзгөртүүлөрдү киргизүү боюнча, анын ичинде Евразия экономикалык бирлигинин расмий сайтында: https://eec.eaeunion.org/upload/files/transport/project_07_2023.pdf дареги боюнча жайгашкан тизмекте көрсөтүлгөн табигый монополиялар чөйрөсүндөгү ченемдик укуктук актыларда каралган укуктук жөнгө салууну биргелештирүүгө багытталган ченемдик укуктук актыларды иштеп чыгуу боюнча ишти жүргүзүүнү камсыз кылсын.:
2. Евразия экономикалык комиссиясы мүчө мамлекеттер менен бирдикте мүчө мамлекеттер тарабынан ушул тескеменин 1-пунктунун аткарылышынын мониторингинин жыйынтыктары жөнүндө маалыматты 2028-жылдын биринчи жарымында Жогорку Евразиялык экономикалык кеңештин кароосу үчүн сунуш кылсын. 
3. Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.


Жогорку Евразиялык экономикалык кеңештин мүчөлөрү

